Cjelodnevna rasprava u Saboru o slučaju Agrokoru traje do dugo u noć. U sabornici je ostala tek nekolicina zastupnika, ali rasprava još uvijek traje.

Među aktivnijim zastupnicima su kao i obično članovi Živog zida, a Ivan Pernar je tijekom svog večerašnjeg izlaganja doživio i jednu neobičnu provokaciju, nezapamćenu u saborskim klupama.

U jednom trenutku zaustavio je svoj govor iz saborske klupe kako bi se požalio presjedavajućoj Milanki Opačić:

- Oprostite, zastupnik Đakić mi s laserom ide u oči, mislim da je to sramota. Molim vas. Mene su iznijeli iz ovog sabora zato jer sam govorio protiv Karamarka, a ovaj čovjek mi laserom svijetli u oči. Jel to normalno presjedavajući? - požalio se Pernar.

Na snimci prijenosa doista se vidi da laserska zraka pleše prema Pernaru u nekoliko navrata, iako se iz tog kuta nije vidjelo tko upire svjetlom.

- Zaista nisam primjetila. Molim vas da nastavite dalje sa svojom raspravom - reagirala je Opačić. A njenu molbu je Pernar prihvatio i potom neometano nastavio raspravu.

>> Plenković nasmijao zastupnike: Joj Maras, poslije ćemo razgovarati na kavi. Najjači si